Document ID: 32004R2148

KOMISSION ASETUS (EY) N:o 2148/2004,
annettu 16 päivänä joulukuuta 2004,
tiettyjen lisäaineiden pysyvästä ja väliaikaisesta hyväksymisestä sekä jo hyväksyttyjen rehun lisäaineiden uusien käyttötapojen hyväksymisestä
(ETA:n kannalta merkityksellinen teksti)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon rehujen lisäaineista 23 päivänä marraskuuta 1970 annetun neuvoston direktiivin 70/524/ETY (1) ja erityisesti sen 3 artiklan, 9 d artiklan 1 kohdan ja 9 e artiklan 1 kohdan,
ottaa huomioon eläinten ruokinnassa käytettävistä lisäaineista 22 päivänä syyskuuta 2003 annetun Euroopan parlamentin ja neuvoston asetuksen (EY) N:o 1831/2003 (2) ja erityisesti sen 25 artiklan,
sekä katsoo seuraavaa:
(1)
Asetuksessa (EY) N:o 1831/2003 säädetään eläinten ruokinnassa käytettävien lisäaineiden hyväksymisestä Euroopan unionissa.
(2)
Asetuksen (EY) N:o 1831/2003 25 artiklassa säädetään ennen kyseisen asetuksen soveltamispäivää direktiivin 70/524/ETY mukaisesti jätettyihin rehun lisäaineiden hyväksymistä koskeviin hakemuksiin sovellettavista siirtymätoimenpiteistä.
(3)
Tämän asetuksen liitteissä lueteltujen lisäaineiden hyväksymistä koskevat hakemukset on jätetty ennen asetuksen (EY) N:o 1831/2003 soveltamispäivää.
(4)
Direktiivin 70/524/ETY 4 artiklan 4 kohdan mukaiset hakemuksia koskevat jäsenvaltioiden alustavat huomautukset on toimitettu komissiolle ennen asetuksen (EY) N:o 1831/2003 soveltamispäivää. Siksi näitä hakemuksia käsitellään vielä direktiivin 70/524/ETY 4 artiklan mukaisesti.
(5)
Kyseessä olevan tuotteen, tuliperäisen klinoptiloliitin, käyttö luokkaan ”Sideaineet, paakkuuntumisen estoaineet ja sakeuttamisaineet” kuuluvana rehun lisäaineena hyväksyttiin väliaikaisesti ensimmäisen kerran sikojen, kaniinien ja siipikarjan ruokinnassa komission asetuksella (EY) N:o 1245/1999 (3).
(6)
Hyväksymistä ilman aikarajoitusta koskevan hakemuksen tueksi on toimitettu uusia tietoja. Arviointi osoittaa, että direktiivissä 70/524/ETY tällaiselle hyväksymiselle säädetyt edellytykset täyttyvät.
(7)
Näin ollen kyseessä olevan tuotteen, tuliperäisen klinoptiloliitin, käyttö olisi hyväksyttävä ilman aikarajoitusta tietyin tämän asetuksen liitteessä I vahvistetuin edellytyksin.
(8)
Mikro-organismivalmisteiden Bacillus licheniformis (DSM 5749) ja Bacillus subtilis (DSM 5750) käyttö hyväksyttiin väliaikaisesti lihasikojen ruokinnassa ja ilman aikarajoitusta porsaiden ruokinnassa komission asetuksella (EY) N:o 2437/2000 (4).
(9)
On toimitettu uusia tietoja, jotka tukevat hakemusta kyseisen mikro-organismivalmisteen hyväksymiseksi lihasikojen ruokinnassa ilman aikarajoitusta. Arviointi osoittaa, että direktiivissä 70/524/ETY tällaiselle hyväksymiselle säädetyt edellytykset täyttyvät. On toimitettu uusia tietoja, jotka tukevat hakemusta kyseisen mikro-organismivalmisteen enimmäisiän muuttamiseksi porsaiden osalta. Arviointi osoittaa, että edellytykset tällaiselle hyväksymisen muutokselle täyttyvät.
(10)
Mikro-organismivalmisteen Saccharomyces cerevisiae (NCYC Sc 47) käyttö hyväksyttiin väliaikaisesti ensimmäisen kerran porsaiden ruokinnassa komission asetuksella (EY) N:o 1436/98 (5).
(11)
Mikro-organismivalmisteiden Enterococcus faecium (DSM 7134) ja Lactobacillus rhamnosus (DSM 7133) käyttö hyväksyttiin väliaikaisesti ensimmäisen kerran porsaiden ruokinnassa komission asetuksella (EY) N:o 2690/1999 (6).
(12)
On toimitettu uusia tietoja, jotka tukevat hakemusta kyseisten kahden mikro-organismivalmisteen hyväksymiseksi ilman aikarajoitusta. Arviointi osoittaa, että direktiivissä 70/524/ETY tällaiselle hyväksymiselle säädetyt edellytykset täyttyvät.
(13)
Sen vuoksi kyseisten kolmen mikro-organismivalmisteen käyttö olisi hyväksyttävä ilman aikarajoitusta liitteessä II vahvistetuin edellytyksin.
(14)
On toimitettu tietoja, jotka tukevat hakemusta uuden mikro-organismien ryhmään kuuluvan lisäaineen Kluyveromyces marxianus variety lactisK1 (BCCM/MUCL 39434) käytön hyväksymiseksi lypsylehmien ruokinnassa.
(15)
Tämän asetuksen liitteessä III täsmennetyn mikro-organismivalmisteen hyväksymistä koskevan hakemuksen arviointi osoittaa, että direktiivin 70/524/ETY 9 e artiklan 1 kohdassa tarkoitetut edellytykset täyttyvät.
(16)
Eläinten ravitsemusta käsittelevä tiedekomitea antoi 25. huhtikuuta 2003 kyseisen lisäaineen käyttämisestä rehuissa lausunnon (”Opinion on the use of certain micro-organisms as additives in feedingstuffs”), jonka mukaan kyseinen lisäaine ei aiheuta riskiä eläinten tai ihmisten terveydelle tai ympäristölle tämän asetuksen liitteessä III vahvistetuin edellytyksin.
(17)
Endo-1,3(4)-beeta-glukanaasientsyymivalmisteen, jota tuottaa Trichoderma longibrachiatum (CNCM MA 6-10 W), käyttö hyväksyttiin väliaikaisesti ensimmäisen kerran broilerien ruokinnassa komission asetuksella (EY) N:o 1436/98.
(18)
Endo-1,4-beeta-glukanaasientsyymivalmisteen, jota tuottaa Trichoderma longibrachiatum (IMI SD 142), käyttö hyväksyttiin väliaikaisesti ensimmäisen kerran broilerien ruokinnassa nestemäisessä muodossa komission asetuksella (EY) N:o 1436/98 ja kiinteässä muodossa komission asetuksella (EY) N:o 1353/2000 (7).
(19)
Endo-1,4-beeta-ksylanaasientsyymivalmisteen, jota tuottaa Trichoderma longibrachiatum (IMI SD 135), käyttö hyväksyttiin väliaikaisesti ensimmäisen kerran nestemäisessä muodossa broilerien ruokinnassa komission asetuksella (EY) N:o 1436/98 ja kiinteässä muodossa komission asetuksella (EY) N:o 1353/2000.
(20)
On toimitettu uusia tietoja, jotka tukevat hakemusta kyseisten kolmen entsyymivalmisteen hyväksymiseksi ilman aikarajoitusta. Arviointi osoittaa, että direktiivin 70/524/ETY 3 a artiklassa tällaiselle hyväksymiselle säädetyt edellytykset täyttyvät.
(21)
Sen vuoksi kyseisten kolmen entsyymivalmisteen käyttö olisi hyväksyttävä ilman aikarajoitusta liitteessä IV vahvistetuin edellytyksin.
(22)
Endo-1,3(4)-beeta-glukanaasi- ja endo-1,4-beeta-ksylanaasientsyymivalmisteen, jota tuottaa Penicillium funiculosum (IMI SD 101), käyttö hyväksyttiin ilman aikarajoitusta broilerien ruokinnassa komission asetuksella (EY) N:o 1259/2004 (8). Kyseisen valmisteen käyttö hyväksyttiin väliaikaisesti lihakalkkunoiden, munivien kanojen ja lihasikojen ruokinnassa komission asetuksella (EY) N:o 418/2001 (9).
(23)
On toimitettu uusia tietoja, jotka tukevat hakemusta kyseisen entsyymivalmisteen hyväksymisen laajentamiseksi koskemaan porsaita ja liha-ankkoja.
(24)
Euroopan elintarviketurvallisuusviranomainen (EFSA) antoi kyseisen valmisteen käytöstä lausunnon, jonka mukaan valmiste ei aiheuta riskiä kyseisille eläinten lisäryhmille tämän asetuksen liitteessä V vahvistetuin edellytyksin.
(25)
Arviointi osoittaa, että direktiivin 70/524/ETY 9 e artiklan 1 kohdassa tällaiselle hyväksymiselle säädetyt edellytykset täyttyvät.
(26)
Sen vuoksi kyseisen entsyymivalmisteen käyttö olisi hyväksyttävä väliaikaisesti neljäksi vuodeksi liitteessä V vahvistetuin edellytyksin.
(27)
Hakemusasiakirjojen arvioinnin perusteella voidaan todeta, että joitakin menettelyitä olisi vaadittava työntekijöiden suojelemiseksi altistumiselta liitteissä mainituille lisäaineille. Tällaisen suojan pitäisi olla taattu sovellettaessa toimenpiteistä työntekijöiden turvallisuuden ja terveyden parantamisen edistämiseksi työssä 12 päivänä kesäkuuta 1989 annettua neuvoston direktiiviä 89/391/ETY (10).
(28)
Tässä asetuksessa säädetyt toimenpiteet ovat elintarvikeketjua ja eläinten hyvinvointia käsittelevän pysyvän komitean lausunnon mukaiset,
ON ANTANUT TÄMÄN ASETUKSEN:
1 artikla
Hyväksytään ryhmään ”Sideaineet, paakkuuntumisen estoaineet ja sakeuttamisaineet” kuuluvan valmisteen käyttö lisäaineena eläinten ruokinnassa ilman aikarajoitusta liitteessä I vahvistetuin edellytyksin.
2 artikla
Hyväksytään ryhmään ”Mikro-organismit” kuuluvien valmisteiden käyttö lisäaineina eläinten ruokinnassa ilman aikarajoitusta liitteessä II vahvistetuin edellytyksin.
3 artikla
Hyväksytään ryhmään ”Mikro-organismit” kuuluvan valmisteen käyttö lisäaineena eläinten ruokinnassa väliaikaisesti neljän vuoden ajaksi liitteessä III vahvistetuin edellytyksin.
4 artikla
Hyväksytään ryhmään ”Entsyymit” kuuluvien valmisteiden käyttö lisäaineina eläinten ruokinnassa ilman aikarajoitusta liitteessä IV vahvistetuin edellytyksin.
5 artikla
Hyväksytään ryhmään ”Entsyymit” kuuluvan valmisteen käyttö lisäaineena eläinten ruokinnassa väliaikaisesti neljän vuoden ajaksi liitteessä V vahvistetuin edellytyksin.
6 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 16 päivänä joulukuuta 2004.

Labels: 3
16
17
6